| Medaljeoversikt |
| --- |
| Konkurrerte for Kenyas flagg Kenya |
| Friidrett: |
| Friidrett Afrikamesterskapet i friidrett |
| Bronse | Marrakech 2014 |  1500 m |
| Friidrett Samveldelekene |
| Sølv | Glasgow 2014 |  1500 m |
| Terrengløp: |
| Friidrett VM i terrengløp |
| Sølv | Bydgoszcz 2013 |  Lag, junior |

**Ronald Chebolei Kwemoi** (født 19. september 1995 i Mount Elgon District) er en kenyansk friidrettsutøver som konkurrerer i friidrett og terrengløp. Han har sølvmedalje på 1500 meter fra Samveldelekene 2014 og bronse på samme distanse fra Afrikamesterskapet i friidrett 2014 som fremste internasjonale meritter.

Idrettskarriere
---------------

Kwemoi måtte avslutte skolegangen i 2009 på grunn av dårlig økonomi, og satser på friidrett for å komme seg ut av fattigdommen med Godwill Kipruto som trener. Han flyttet til Iten i 2012, og begynte på universitetet der, med Juan Pineda som trener. 

2013
Han begynte å markere seg på nasjonalt nivå i 2013, med seier i juniorklassen i et terrengløp i den nasjonale terrengløpserien (KCB/AK National Cross Country series) i januar. I februar 2013 vant han juniorklassen ved det kenyanske mesterskapet i terrengløp (8 km), der han overraskende slo Leonard Barsoton og juniorverdensmester Conseslus Kipruto. Dette gjorde at han ble tatt ut til VM i terrengløp 2013 i Bydgoszcz i Polen, der han kom på 9.-plass individuelt i juniorklassen, og Kenya fikk sølv i lagkonkurransen. Etter dette flyttet han til Japan for å trene mer på bane, og i juni vant han 1500 meter ved Hokuren Distance Challenge Fukagawa Meet, på 3:45,39, der han representerte Team Komori Corp. Han løp også 5000 meter på 13:41.99. 

2014
Kwenoi vant også 1500 meter ved sesongåpningen i 2014, som var Kanaguri Memorial Meet i april, der han satte personlig rekord på 3:42,45. Han forbedret rekorden sin til 3:42,25 ved Hyogo Relays. I forkant av det kenyanske mesterskapet i friidrett vant han 1500 meter ved østjapanmesterskapet og North Rift Valley-mesterskapet, og han vant sin første nasjonale tittel som senior da han vant 1500 meter ved det kenyanske mesterskapet. Han vant også Diamond League-stevnet Athletissima, på 3:31,48, foran sterke utøvere som Aman Wote, Matthew Centrowitz og Abdalaati Iguider. Dette var den raskeste tiden av en juniorutøver på nesten ti år, og plasserte ham på 4.-plass på all time high-listen.

Ved Herculis-stevnet i Monaco i 2014 prøvde Asbel Kiprop å sette ny verdensrekord, og ni av deltakerne i dette feltet satte personlig rekord. Kwemoi løp på 3:28,81 og satte ny juniorverdensrekord, og tiden plasserte han på delt 7.-plass på 1500 noen sinne. Han kom på 2.-plass på 1500 meter ved Samveldelekene 2014, bak sin landsmann James Kiplagat Magut, og ved Afrikamesterskapet 2014 kom han på 3.-plass. 

2015
Han deltok ved Panafrikanske leker 2015, der han kom på 4.-plass på 1500 meter.

2019
I 2019 kom han på 7. plass på 1500 meter under VM i friidrett 2019 i Doha, Qatar.

Referanser
----------

1. ↑   World Athletics Database, World Athletics utøver-ID 280298[Hentet fra Wikidata]
2. 1 2  IAAF - *Rono and Muriuki win Kenyan World Cross Trials in Nairobi*, besøkt 27. desember 2015.
3. ↑  IAAF - *Victories from Chebet and Mwangangi in Kericho wrap up AK XC series*, besøkt 27. desember 2015.
4. ↑  IAAF - *40th IAAF World Cross Country Championships 2013 - Bydgoszcz (Myslecinek Park), POLAND 24 MAR 2013 - Junior Race - men*, besøkt 27. desember 2015.
5. ↑  IAAF - *40th IAAF World Cross Country Championships 2013 - Bydgoszcz (Myslecinek Park), POLAND 24 MAR 2013 - Junior Race - men - Final - Team*, besøkt 27. desember 2015.
6. ↑  Japan Running News - *Barsoton Over Karemi in Fukagawa*, besøkt 27. desember 2015.
7. ↑  Japan Running News - *Mwangi Leads Season-Opening Kanaguri Memorial Meet*, besøkt 27. desember 2015.
8. ↑  Haaa.jp - *第62回兵庫リレーカーニバル* Arkivert 4. mars 2016 hos Wayback Machine. besøkt 27. desember 2015.
9. ↑  IAAF - *Bondarenko wins again in Lausanne, Protsenko joins 2.40m club – IAAF Diamond League*, besøkt 27. desember 2015.
10. ↑  IAAF - *1500 Metres - men - junior - outdoor All time best*, besøkt 27. desember 2015.
11. ↑  LetsRun.com - *One of the Greatest 1500s Ever: Silas Kiplagat Fastest Time in 10 Years, World Junior Record, 7 Men (and Nick Willis) Sub 3:30, Leo Manzano and Matt Centrowitz PR*, besøkt 27. desember 2015.
12. ↑  «Doha 2019 - 1500 Metres Men - Final − Results» (PDF). IAAF. 6. oktober 2019. Besøkt 28. august 2021.

Eksterne lenker
---------------

* (en) Ronald Kwemoi – Olympedia Rediger på Wikidata

* (en) Ronald Kwemoi – Sports-Reference (OL-resultater – arkivert) Rediger på Wikidata

* (en) Ronald Kwemoi – Commonwealth Games Federation Rediger på Wikidata

* (en) Ronald Kwemoi – World Athletics Rediger på Wikidata

* (en) Ronald Kwemoi – Diamond League Rediger på Wikidata

* (en) Ronald Kwemoi – Track and Field Statistics Rediger på Wikidata
* (en) Profil hos All-Athletics Arkivert 27. desember 2015 hos Wayback Machine.
* (en) Profil hos Samveldelekene 2014 Arkivert 9. september 2014 hos Wayback Machine.

|  |  |
| --- | --- |
| Oppslagsverk/autoritetsdata | Prabook
 |